President Pervez Musharraf aksepterte imidlertid internasjonal hjelp i etterforskningen av mordet. I en tv-overført tale 2. januar 2008 kunngjorde presidenten at han hadde akseptert at britiske etterforskere fra Scotland Yard kunne komme til landet for å bidra i etterforskingen. Samme dag offentliggjorde pakistanske myndigheter bilder av de mistenkte for ugjerningen og tilbød belønning for informasjon til identifiseringen av dem.